እናም በትንሳኤ ቀን እግዚአብሔርን የካዱና የሰደቡትን ፊታቸው ጠቁሮ ታዩአቸዋላችሁ - ምክንያቱም ለደንቆሮዎችና ለማያምኑት ተገቢ የሆነው ቦታ የገሃነም እሳት አይደለምን? እናም እግዚአብሔር ፃድቃንን ያድናቸዋል ምንም ጉዳት አያገኛቸውም እንዲሁም እነሱ በጭራሽ አያዝኑም፡፡ በቁርኣን 29.98-103 መሠረት ሃይማኖተኛው ሰው የሚድነውና የሚጠበቀው ከክፉ ብቻ ሳይሆን ከሚቃጠለው እሳት በሩቅ ሆኖ ነው፡፡ ስለዚህም እነሱ የሚቃጠለውን እሳት አሰቃቂ ድምፅንም እንኳን በፍፁም አይሰሙም፡፡ ጥቅሱም እንደሚከተለው ይነበባል፡- ‹እናንተ ከአላህ ሌላ የምትገዟቸውም (ጣዖታት) የገሃነም ማገዶዎች ናችሁ እናንተ ለርሷ ወራጆች ናችሁ፡፡ እነዚህ (ጣዖታት) አማልክት በነበሩ ኖሮ አይገቡዋትም ነበር ግን ሁሉም በርስዋ ውስጥ ዘውታሪዎች ናቸው፡፡ ለነርሱ በርስዋ ውስጥ መንሰቅሰቅ አላቸው እነርሱም በውስጧ (ምንንም) አይሰሙም፡፡ እነዚያ ከኛ መልካምዋ ቃል ለነርሱ ያለፈችላቸው እነዚያ ከርሷ የተራቁ ናቸው፡፡ ድምጽዋን አይሰሙም እነርሱም ነፍሶቻቸው በሚሹት ነገር ውስጥ ዘውታሪዎች ናቸው፡፡ ታላቁ ድንጋጤ አያስተክዛቸውም መላእክትም ይህ ያ ትቀጠሩበት የነበራችሁት ቀናችሁ ነው እያሉ ይቀበሏቸዋል›፡፡